Қазақстан Президенті Әкімшілігінің басшысы

Қазақстан Республикасы Президенті Әкімшілігінің Басшысы — Қазақстан Президентінің Әкімшілігін басқаратын жоғары лауазымды тұлға.

Президент Әкімшілігінің басшысын Президент қызметке тағайындап, қызметтен босатады, тікелей Президенттің басшылық етуімен жұмыс істеп, бақылауында болады және оған есеп береді.

 Атқаратын қызметі 
Президент Әкімшілігінің Басшысы:
 Мемлекет басшысына Әкімшілік туралы ережені бекітуге ұсынады, Әкімшіліктің құрылымы мен штат саны жөнінде ұсыныстар енгізеді, Әкімшіліктің штат кестесін бекітеді, бекітілген штат саны шегінде оған өзгерістер енгізеді;
 өзінің бірінші орынбасарының, орынбасарының, Президенттің көмекшілері мен кеңесшілерінің жұмысын үйлестіреді, Әкімшіліктің құрылымдық бөлімшелерінің жұмысын ұйымдастырады және бағыттайды, мемлекеттік органдармен өзара іс-қимылды қамтамасыз етеді;
 Президенттің келісімімен өзінің бірінші орынбасары, орынбасары, Кеңсе бастығы, Президенттің көмекшілері мен кеңесшілері арасындағы міндеттер бөлінісін бекітеді;
 Президенттің қарауына өзінің бірінші орынбасарын, орынбасарын, Президенттің көмекшілерін және кеңесшілерін лауазымға тағайындау және лауазымнан босату, Әкімшіліктің жекелеген хатшылықтарының басшыларын қоспағанда, Әкімшіліктің құрылымдық бөлімшелерінің басшыларын лауазымға тағайындау және лауазымнан босату туралы ұсыныстар енгізеді;
 Әкімшіліктің жекелеген хатшылықтарының басшыларын, Әкімшіліктің құрылымдық бөлімшелері басшыларының орынбасарларын, мемлекеттік инспекторларды, сектор меңгерушілері мен Әкімшіліктің өзге де мемлекеттік әкімшілік қызметшілерін қызметке тағайындайды және қызметтен босатады;
 Әкімшіліктің құрылымдық бөлімшелері туралы ережелерді бекітеді;
 Президент актілерінің орындалуы мен сақталуын, оның тапсырмаларының орындалуын, осы мақсатта Әкімшілікте құжаттардың өтуін бақылау жөніндегі жұмысты үйлестіреді, сондай-ақ Президент қатысатын іс-шараларды дайындау мәселелері бойынша Әкімшілік Басшысы сонымен қатар Республиканың тиісті мемлекеттік органдарының басшыларын шақыра отырып, Әкімшіліктің басшы қызметкерлерімен кеңестер өткізеді;
 Президенттің қол қоюына Парламент қабылдаған заңдарды, жарлықтардың, өкімдердің жобаларын және қарауына Президентке жолданатын басқа да құжаттар мен материалдарды ұсынады;
 Президенттің кадр саясатын іске асыруды ұйымдастырады және қамтамасыз етеді;
 басшы лауазымдарға Президент тағайындайтын немесе оның ұсынысымен тағайындалатын кандидатуралар бойынша Президентке ұсыныстар енгізеді, сондай-ақ Үкімет, өзге де мемлекеттік органдар және мемлекеттің лауазымды тұлғалары басшы лауазымдарға ұсынған кандидатураларды Президентпен келісуді қамтамасыз етеді;
 Әкімшіліктің бұйрықтарын шығарады; Әкімшіліктегі ішкі еңбек тәртібін белгілейді; Әкімшіліктің шығыстар сметасын бекітеді және оның шегінде қаржы қаражатын жұмсауға басшылық жасайды;
 қызметтік құжаттарға қол қояды;
 Әкімшіліктің қызметкерлерін көтермелейді және оларға тәртіптік жазалау шараларын қолданады;
 Әкімшіліктің қызметкерлерін іссапарларға жібереді;
 ведомствоаралық жұмыс топтарын құруға, Президенттің тапсырмаларын орындау үшін жұмысқа мемлекеттік органдардың лауазымды тұлғаларын тартуға құқылы;
 азаматтарды жеке қабылдауды жүзеге асырады;
 Әкімшілікте Қазақстан Республикасының мемлекеттік қызмет туралы заңнамасының орындалуын бақылайды;
 Әкімшіліктің басқа мемлекеттік органдармен; саяси партиялармен және өзге де қоғамдық бірлестіктермен; бұқаралық ақпарат құралдарымен; жеке және заңды тұлғалармен байланысын тұрақты негізде қамтамасыз етеді;
 Парламент пен оның палаталарының отырыстарына қатысуға құқылы;
 Үкіметтің, министрліктер мен Президентке тікелей бағынатын мемлекеттік органдардың, Президент жанындағы комиссиялардың, Жоғары Сот Кеңесінің, Қазақстан халқы Ассамблеясының отырыстары мен жиналыстарына қатысуға құқылы;
 өзінің жекелеген өкілеттіктерін орындауды Әкімшіліктің өзге де басшы лауазымды тұлғаларына беруге құқылы;
 Президент жүктеген басқа да өкілеттіктерді жүзеге асырады.Қазақстан Республикасы Президентінің Әкімшілігі туралы ережені бекіту туралы

 Басшылары 
 № Суреті Аты-жөні Басқарған уақыты Президенті 
Қазақстан Республикасы Президенті мен Министрлер Кабинетiнiң аппараты (1991–1994) Қазақстан Республикасы Президентінің кеңсесі; аппараты (1990–1991, 1994–1995)99pxНұрсұлтан Назарбаев 1  99px  Нұртай Әбіқаев   мамыр 1990  қазан 1995 
Қазақстан Республикасы Президентінің Әкімшілігі (1995–) 1  99px  Сағынбек Тұрсынов  қазан 1995  маусым 1996 м.а.  99px  Ахметжан Есімов  маусым 1996  қазан 1996 2  99px  Оралбай Әбдікәрімов  қазан 1996  қазан 1997 3  99px  Сарыбай Қалмырзаев  қазан 1997  қаңтар 1998 м.а.  99px  Владимир Шепель  қаңтар 1998  ақпан 1998 4  99px  Ахметжан Есімов  ақпан 1998  тамыз 1998 5  99px  Әлихан Бәйменов  тамыз 1998  ақпан 1999 6  99px  Сарыбай Қалмырзаев  ақпан 1999  қаңтар 2002 7  99px  Нұртай Әбіқаев  29 қаңтар 2002  10 наурыз 2004 8  99px  Иманғали Тасмағамбетов  10 наурыз 2004  8 желтоқсан 2004 9  99px  Әділбек Жақсыбеков  8 желтоқсан 2004  23 қаңтар 2008 10  99px  Қайрат Келімбетов  23 қаңтар 2008  13 қазан 2008 11  99px  Аслан Мусин  13 қазан 2008  21 қыркүйек 2012 12  99px  Кәрім Мәсімов  24 қыркүйек 2012  3 сәуір 2014 13  99px  Нұрлан Нығматулин  3 сәуір 2014  21 маусым 2016 14  99px  Әділбек Жақсыбеков  21 маусым 2016  10 қыркүйек 2018 15  99px  Әсет Исекешев  10 қыркүйек 2018  24 наурыз 2019 16  99px  Бақытжан Сағынтаев  24 наурыз 2019  28 маусым 201999pxҚасым-Жомарт Тоқаев 17  99px  Қырымбек Көшербаев  28 маусым 2019  18 қыркүйек 2019 18  99px  Ерлан Қошанов  18 қыркүйек 2019  1 ақпан 2022 19  99px  Мұрат Нұртілеу  1 ақпан 2022  3 сәуір 2023 20  99px  Олжас Бектенов  3 сәуір 2023  6 ақпан 2024 21  99px  Айбек Дәдебай  6 ақпан 2024  —

 Дереккөздер 

 Әкімшілік

Санат:Қазақстандағы лауазымдар